C 125/414
RO
Jurnalul Oficial al Uniunii Europene
5.4.2023
Miercuri, 14 septembrie 2022 (38b) Trebuie stabilite dispoziții antifraudă adecvate, în special în ceea ce privește uleiul de gătit uzat (UCO), având în
vedere utilizarea pe scară largă a procesului de amestecare a uleiului de palmier.
Întrucât detectarea și prevenirea fraudelor sunt esențiale pentru a preveni concurența neloială și defrișările agresive în țările terțe, ar trebui implementată trasabilitatea completă și certificată a acestor materii prime.
(39)
Regulamentul (UE) 2018/1999 privind guvernanța uniunii energetice și a acțiunilor climatice face mai multe trimiteri în mai multe părți din text la obiectivul obligatoriu la nivelul Uniunii privind o pondere de cel puțin 32 % a energiei din surse regenerabile consumate în Uniune în anul 2030.
Întrucât acest obiectiv trebuie majorat pentru a contribui în mod eficace la ambiția de a reduce emisiile de gaze cu efect de seră cu cel puțin 55 % până în 2030, trimiterile respective ar trebui modificate.
Eventualele cerințe suplimentare în materie de planificare și raportare nu vor crea un nou sistem de planificare și raportare, ci ar trebui să facă obiectul cadrului existent de planificare și raportare în temeiul Regulamentului (UE) 2018/1999.
(40)
Domeniul de aplicare al Directivei 98/70/CE a Parlamentului European și a Consiliului (15) ar trebui modificat pentru a se evita duplicarea cerințelor de reglementare în ceea ce privește obiectivele de decarbonizare a combustibililor utilizați în transporturi și pentru a se alinia la Directiva (UE) 2018/2001.
(40a) De asemenea, este necesar să se încurajeze cercetarea și inovarea în domeniul surselor de energie curate, precum
hidrogenul, pentru a răspunde cererii tot mai mari de combustibili alternativi și, mai ales, pentru a aduce pe piață o sursă de energie al cărei cost de producție este mai mic decât al combustibililor fosili precum motorina, păcura sau benzina, ale căror prețuri ating în prezent niveluri record.
(41)
Definițiile din Directiva 98/70/CE ar trebui modificate pentru a le alinia la Directiva (UE) 2018/2001 și pentru a evita astfel aplicarea unor definiții diferite în aceste două acte.
(42)
Obligațiile privind reducerea emisiilor de gaze cu efect de seră și utilizarea biocombustibililor menționați în Directiva 98/70/CE ar trebui eliminate pentru a simplifica și a evita dubla reglementare în ceea ce privește obligațiile consolidate de decarbonizare a combustibililor utilizați în transporturi, care sunt prevăzute în Directiva (UE) 2018/2001.
(43)
Obligațiile privind monitorizarea și raportarea cu privire la reducerile emisiilor de gaze cu efect de seră prevăzute în Directiva 98/70/CE ar trebui eliminate pentru a se evita dubla reglementare a obligațiilor de raportare.
(44)
Directiva (UE) 2015/652 a Consiliului, care prevede normele detaliate pentru punerea în aplicare uniformă a articolul 7a din Directiva 98/70/CE, ar trebui abrogată, deoarece devine caducă odată cu abrogarea articolul 7a din Directiva 98/70/CE prin prezenta directivă.
(45)
În ceea ce privește componenții biologici din motorina diesel, trimiterea din Directiva 98/70/CE la motorina diesel B7, și anume motorina diesel cu un conținut de esteri metilici ai acizilor grași (EMAG) de până la 7 %, limitează opțiunile disponibile pentru realizarea unor obiective mai ambițioase privind încorporarea biocombustibililor, astfel cum sunt stabilite în Directiva (UE) 2018/2001.
Acest lucru se datorează faptului că aproape întreaga aprovizionare cu motorină diesel a Uniunii este deja cu B7.
Din acest motiv, ponderea maximă a componenților biologici ar trebui să crească de la 7 % la 10 %.
Menținerea introducerii pe piață a B10, și anume a motorinei diesel cu un conținut de esteri metilici ai acizilor grași (EMAG) de până la 10 %, necesită un nivel de protecție a B7 la nivelul întregii Uniuni pentru un conținut de EMAG de 7 % în motorina diesel, din cauza proporției considerabile de vehicule incompatibile cu B10 care se preconizează că vor fi prezente în parcul auto până în 2030.
Acest lucru ar trebui să se reflecte la articolul 4 alineatul (1) al doilea paragraf din Directiva 98/70/CE, astfel cum este modificată prin prezentul act.
(45a) O utilizare sporită a energiei din surse regenerabile poate crește și securitatea energetică și autosuficiența, printre
altele, prin reducerea dependenței de combustibilii fosili.
Cu toate acestea, continuarea consolidării și a interconectării sistemului de transport este esențială pentru utilizarea echitabilă și eficientă a acestei tranziții, astfel încât beneficiile rezultate să fie distribuite uniform în rândul întregii populații a Uniunii și să nu conducă la sărăcie energetică.
(46)
Dispozițiile tranzitorii ar trebui să permită o continuare ordonată a colectării datelor și îndeplinirea obligațiilor de raportare în ceea ce privește articolele din Directiva 98/70/CE eliminate prin prezenta directivă.
(15)
Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (JO L 350, 28.12.1998, p. 58).